b'\n_START_ARTICLE_\nZapadno boji\xc5\xa1te (Drugi svjetski rat)\n_START_SECTION_\nNizozemska\n_START_PARAGRAPH_\nNjema\xc4\x8dki su padobranci, ska\xc4\x8du\xc4\x87i iz JU-52 transportera u samo dva dana zauzeli sva va\xc5\xbena prometna \xc4\x8dvori\xc5\xa1ta i mostove i omogu\xc4\x87ili Grupi armija B da se probije u unutra\xc5\xa1njost Nizozemske. Iako je poku\xc5\xa1aj padobranaca da uhvate nizozemsku vladu, kralja i kraljicu propala, politi\xc4\x8dari su nakon stra\xc5\xa1nog bombardiranja Rotterdama i proboja njema\xc4\x8dkih tenkova zapadno od Amsterdama, potpisali kapitulaciju 15. svibnja, samo 5 dana nakon napada. Tijekom 5 godina okupacije veliki je broj gra\xc4\x91ana ubijen kao odmazda za aktivnosti pokreta otpora (dizanje u zrak mostova i napadanje manjih njema\xc4\x8dkih grupa opskrbe i ostali oblici sabota\xc5\xbee). Mnogo je ljudi bilo pobijeno u koncentracijskim logorima, uklju\xc4\x8duju\xc4\x87i djevoj\xc4\x8dicu Annu Frank, \xc4\x8diji je dnevnik, napisan tijekom okupacije postao poznat poslije rata.\n_START_SECTION_\nBelgija\n_START_PARAGRAPH_\nNapad na Belgiju po\xc4\x8deo je kad i napad na Nizozemsku. Iako su se Belgijanci nadali da \xc4\x87e velike utvrde na istoku zemlje (Liege) zadr\xc5\xbeati Nijemce, samo je 80 njema\xc4\x8dkih padobranaca osvojilo "neosvojivu" utvrdu Eben Emal. Oklopne jedinice generala Guderiana su brzo pre\xc5\xa1le preko mostova koji su neo\xc5\xa1te\xc4\x87eni pali u ruke njema\xc4\x8dkim padobrancima. \xc4\x8cak i Britanci i Francuzi nisu ih mogli zaustaviti, jer su njihovi, induvidualno bolji tenkovi, postali \xc5\xbertvama \xc5\xa0tuka. I RAF nije mogao puno pomo\xc4\x87i jer su brojniji i iskusniji piloti Luftwaffe potisnuli Spitfire i Hurricane. U te\xc5\xa1koj situaciji, malodu\xc5\xa1ni je kralj Lepold III naredio kapitulaciju. Predajom Belgijanaca \xc4\x8ditav savezni\xc4\x8dki bok ostao je otkriven njema\xc4\x8dkom napadu. Belgija je tako u\xc5\xa1la u \xc4\x8detverogodi\xc5\xa1nju okupaciju, jednako te\xc5\xa1ku kao i ona u Nizozemskoj.'